ΑΠΟΦΑΣΗ ΤΟΥ ΔΙΚΑΣΤΗΡΙΟΥ (έβδομο τμήμα)
της 31ης Ιανουαρίου 2008
Υπόθεση C-103/07 P
Άγγελος Αγγελίδης
κατά
Ευρωπαϊκού Κοινοβουλίου
«Αίτηση αναιρέσεως – Υπάλληλοι – Έκθεση βαθμολογίας – Ένας μόνο βαθμολογητής – Προϋποθέσεις – Γνώμη του προηγούμενου άμεσου ιεραρχικώς προϊσταμένου – Μη μετακίνηση του υπαλλήλου σε άλλη υπηρεσιακή θέση – Αιτιολογία – Προσφυγή ακυρώσεως – Αγωγή αποζημιώσεως»
Αντικείμενο: Αίτηση αναιρέσεως της αποφάσεως του Πρωτοδικείου (πέμπτο τμήμα) της 5ης Δεκεμβρίου 2006, T-416/03, Αγγελίδης κατά Κοινοβουλίου
(δεν έχει δημοσιευθεί ακόμη στη Συλλογή), περί απορρίψεως της προσφυγής-αγωγής του αναιρεσείοντος με αίτημα, αφενός, την ακύρωση
της εκθέσεως βαθμολογίας του για τη χρονική περίοδο από 1ης Ιανουαρίου μέχρι 31 Δεκεμβρίου 2001 και, αφετέρου, την καταβολή
αποζημιώσεως προς αποκατάσταση της ζημίας την οποία ισχυρίστηκε ότι υπέστη λόγω τόσο των παρατυπιών της επίδικης εκθέσεως
βαθμολογίας όσο και της καθυστερημένης καταρτίσεώς της.
Απόφαση:      Απορρίπτει την αίτηση αναιρέσεως. Ο A. Αγγελίδης φέρει τα δικαστικά του έξοδα, καθώς και τα δικαστικά έξοδα του Ευρωπαϊκού
Κοινοβουλίου.
Περίληψη
1.        Υπάλληλοι – Βαθμολογία – Έκθεση βαθμολογίας – Κατάρτιση – Σύστημα που έχει θεσπίσει και εφαρμόζει το Ευρωπαϊκό Κοινοβούλιο
(Κανονισμός Υπηρεσιακής Καταστάσεως των υπαλλήλων, άρθρο 43)
2.        Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους
(Άρθρο 225 § 1 ΕΚ· Οργανισμός του Δικαστηρίου, άρθρο 58, εδ. 1)